**The Mamas** er ei svensk-amerikansk soul- og gospelgruppe, beståande av Ashley Haynes, Loulou Lamotte og Dinah Yonas Manna. The Mamas vann Melodifestivalen 2020 og skulle ha representert Sverige i Eurovision Song Contest 2020 med songen «Move». Men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Bakgrunn
--------

Gruppa vart skipa i 2019 og består av tre medlemmar: Ashley Haynes (fødd 19. januar 1987 i Washington D.C.), Loulou Lamotte (fødd 16. april 1981 i Malmö) og Dinah Yonas Manna (fødd 5. september 1981 i Stockholm). Ein fjerde medlem, Paris Renita, forlét gruppa i 2019.

Gruppa sørgde for støttevokal for John Lundvik sin song «Too Late for Love», som vann Melodifestivalen 2019. Lundvik og The Mamas representerte deretter Sverige i Eurovision Song Contest 2019 i Tel Aviv i Israel. Bidraget enda til slutt på femteplass i finalen 18. mai 2019.

I slutten av 2019 vart det offentleggjort at The Mamas – utan Paris Renita – skulle deltake på ny i Melodifestivalen, denne gongen med sitt eige bidrag, «Move». Dei deltok i den fyrste semifinalen laurdag 1. februar i Linköping og kvalifiserte seg til finalen 7. mars 2020 i Friends Arena i Stockholm.

The Mamas vann ein knapp siger i Melodifestivalen 2020 med 137 poeng – berre eitt poeng føre Dottar og songen «Bulletproof». Med sigeren skulle The Mamas ha representert Sverige i Eurovision Song Contest 2020 i Rotterdam i Nederland, i den fyrste semfinalen tysdag 10. mai 2020. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.

I 2021 deltok The Mamas i Melodifestivalen med songen «In the Middle». Dei deltok i den fjerde semifinalen laurdag 27. februar og kvalifiserte seg til finalen 13. februar 2021. Bidraget enda til slutt på ein tredjeplass i finalen.

Diskografi
----------

### Singlar

| Tittel | År | Høgaste
plassering | Album |
| --- | --- | --- | --- |
| SVE |
| «Move» | 2020 | 1 | Ikkje frå album |
| «Let It Be» | – |

Kjelder
-------

1. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
2. 1 2  «The Mamas: Vi flyger fortfarande». *Sydsvenskan*. Henta 2. februar 2020.
3. ↑  «LouLou Lamotte». *Discogs* (på engelsk). Henta 1. februar 2020.
4. ↑  «The Mamas». *Universal Music Sweden* (på svensk). Henta 1. februar 2020.
5. ↑  Eriksson, Anna Karolina (16. mai 2019). «Här är kvinnorna bakom John Lundvik». *Göteborgs Posten* (på svensk).
6. ↑  Swedens John Lundvik storms into Eurovision final The Local Retrieved 2. februar 2020
7. ↑  «Miss i Eurovision – Sverige kom femma». 22. mai 2019. Henta 7. mars 2020 – via Sveriges Radio.
8. ↑  «Här är artisterna som tävlar i Melodifestivalen 2020». *SVT Nyheter* (på svensk). 26. november 2019.
9. 1 2   Robin Bengtsson and The Mamas to Melodifestivalen final eurovision.tv Retrieved 2. februar 2020
10. ↑  «Sweden: The Mamas win Melodifestivalen 2020 with "Move"». *wiwibloggs*. 7. mars 2020. Henta 7. mars 2020.
11. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.
12. ↑  «Veckolista Singlar, vecka 11». Sverigetopplistan. Henta 20. mars 2020.
13. ↑  eurovisiontj (16. mai 2020). «🇸🇪 The Mamas release their new single 'Let It Be'» (på engelsk). Henta 6. juni 2020.

* *Denne artikkelen bygger på «The Mamas» frå Wikipedia på bokmål, den 31. mars 2021.*